Kuopion ravirata

Kuopion ravirata eli Sorsasalon ravirata on Kuopiossa, Sorsasalon kaupunginosassa sijaitseva ravirata. Radan tärkeimmät vuosittaiset suurkilpailut ovat 4-vuotiaille lämminverisille tarkoitettu Kuopio Stakes sekä suomenhevosten Savo-ajo. Kuninkuusravit Sorsasalon raviradalla on järjestetty vuosina 1982, 1998 ja 2013. Rata valmistui vuonna 1980 ja se korvasi vuonna 1906 rakennetun Kuopion vanhan raviradan, joka sijaitsi nykyisen Keskuskentän paikalla. Sorsasalon raviradan suunnittelu aloitettiin 1970-luvun alussa, kun raviurheilussa vallinneen noususuhdanteen vuoksi vanha rata alkoi käymään ahtaaksi suurille ravitapahtumille. Uuden radan avajaisravit järjestettiin 13. heinäkuuta 1980. Kuopion raviradan katsomorakennuksessa on istumakatsomon lisäksi 350-paikkainen ravintolakatsomo sekä muun muassa 80 paikkainen olutravintola. Vuonna 2013 radalla oli yhteensä 27 kilpailupäivää, joista valtakunnallisia Toto75-päiviä oli kolme. Sorsasalon rataennätykset ovat lämminveristen Womanizerin 10,2a vuodelta 2013 ja kylmäverisissä Lissun Eerikin 20,4a vuodelta 2021. Lähteet Sorsasalon raviradan historiikki Suomen Hippoksen kilpailukalenteri Viitteet Aiheesta muualla Kuopion raviradan kotisivut Tietoja Kuopion Ravirata Oy:stä yhtiönä